**Beypazarı** ― Türkiyənin Mərkəzi Anadolu regionunda, Ankara ilində, Ankara şəhərinin 100 km qərbində yerləşən şəhər və ilçə. 2000-ci il əhalinin siyahıya alınmasına görə, ilçənin əhalisi 46 493 nəfər olmuşdur və bunlardan 35 775-i Beypazarı şəhərində yaşayırdı. İlçə 1 814 kvadrat kilometr ərazini əhatə edir və mərkəzinin orta yüksəkliyi 675 metr (2,215 ft)-dir. İlçədə eyniadlı şəhərdən başqa üç kiçik şəhər (Karaşar, Uruş, Kırbaşı) və 64 kənd var. Bura antik dövrlərdə Kiçik Asiyanın əhəmiyyətli şəhərlərindən idi.

Etimologiya
-----------

*Beypazarı* adı Türk dilində "*Bəyin bazarı"* deməkdir. Şəhərin belə adlandırlmasına səbəb Osmanlı dövründə buranın əhəmiyyətli hərbi baza olması və burada yerləşən süvarilərin yerli iqtisadiyyatın əhəmiyyətli bir elementi olması idi.

Tarix
-----

Bölgə Hettlər, Frigiyalılar, Qədim Romalılar, Bizanslılar, Səlcuqlu Türkləri və Osmanlı İmperiyası tərəfindən uzunmüddətli işğal tarixinə malikdir. Beypazarı Roma və Bizans dövründə Luvi dilində "qayalı zirvə" mənasını verən *Lagania* (Λαγάνια) adlanırdı və şəhər regionun inzibati mərkəzi idi.

Qərbi Anadoluda yerləşən əksər Luvi şəhərləri kimi Laqaniya da məşhur Troya müharibəsi dövründə troyalılara dəstək olmuşdur.

Şəhər 12-ci əsrdə Səlcuq türkləri tərəfindən fəth edilmiş və şəhərdə müxtəlif Oğuz ağaları tərəfindən məskunlaşılmışdır. Beyşehir sonda Osmanlı İmperiyasının bir hissəsinə çevrilmişdir. Osmanlı imperiyasının qurucusu I Osmanın babası Qazi Gündüzalp ilçənin Hırkatepe kəndində dəfn edilmişdir.

Bu gün
------

 Beypazarının xüsusiyyətlərindən olan olan 80 qatlı paxlava (normalda 40 qat olur).Beypazarı bu gün yerkökü (Türkiyədəki yerkökü istahsalının təxminən 60%-i), gümüş məmulatları və yüksək keyfiyyətli təbii mineral suyu ilə məşhur olan ilçədə kiçik bir şəhərdir. Şüşə istehsalında istifadə olunan bir növ təbii soda olan kristal mineral — trona Beypazarıdan çıxarılır. Zəngin tarixi, memarlıq irsi və cazibədar qayalı çölləri ilə Beypazarı xüsusilə də Ankaradan gələn qonaqlar üçün cəlbedici yerlərdəndir. Hər il iyun ayında şəhərdə məşhur *Ənənəvi Tarixi Evlər, Əl işləri, Yerkökü və güveç Festivalı keçirilir*. Bu dövrdə qonaqlar şəhərə əhəmiyyətli gəlir gətirir.

Beypazarı Avropa Tarixi Şəhərlər və Regionlar Birliyinin (*ing.* European Association of Historic Towns and Regions *EAHTR*) üzvüdür.

Görməli yerlər
--------------

 Beypazarına Hıdırlık Təpəsinin zirvəsindən baxış.
* Hıdırlık təpəsi;
* Osmanlı dövrü binalarına 17-ci əsr Suluhan karvansarası və 13-cü əsrə aid Sultan Alaedin məscidi daxildir.
* Hett, Roma, Bizans və Osmanlı dövrünə aid əşyaların nümayiş edildiyi *Kültür Evi muzeyi;*
* İnözü vadisi dik divarlı bir kanyondur. Kanyon qayaya həkk olunmuş mağaralara, türbələrə və kilsələrə baxış imkanı verir.

İstinadlar
----------

1. ↑  Statistical Institute[*daimi ölü keçid*]
2. ↑  *GeoHive.* "Statistical information on Turkey's administrative units". 2007-10-19 tarixində arxivləşdirilib. İstifadə tarixi: 2008-03-28.
3. ↑  *Statoids.* "Statistical information on districts of Turkey". 2018-10-19 tarixində arxivləşdirilib. İstifadə tarixi: 2008-05-04.
4. ↑  *European Association of Historic Towns and Regions.* "Historic Towns of Turkey". 2008-09-10 tarixində orijinalından (DOC) arxivləşdirilib. İstifadə tarixi: 2008-03-28.

|  |  |
| --- | --- |
|  Bu şablona bax   Lüğətlər və ensiklopediyalar | Britannica (11-th) |
| Normativ yoxlama | GND: 4744380-7 |